दोस्तों आज में आपको मूली से इतनी मज़ेदार सब्जी बनाना बताउंगी कि सभी अपनी उंगलियां चाटते रह जायेंगे। जो लोग मूली की सब्जी नहीं खाते है वह भी मांग-मांग कर खाएंगे जो लौग मूली नहीं खाते वह भी इसे बहुत शौक से खायेंगे।

आवश्यक सामग्री – ingrdints for mooli ki sabji recipe

मूली = दो ग्रेट कर लें

टमाटर = तीन मीडियम साइज़ के ग्रेट कर लें

लहसुन = 5 कलियाँ बारीक़ कटी हुई

अदरक = एक इंच का टुकड़ा ग्रेट कर लें

लाल मिर्च पाउडर = आधा टीस्पून

धनिया पाउडर = एक टीस्पून

हल्दी पाउडर = छोटा आधा टीस्पून

नमक = स्वादानुसार

ज़ीरा = आधा टीस्पून

सरसों = आधा टीस्पून

हरी मिर्च = दो लम्बे टुकडो में काट लें

तेल = तीन टेबलस्पून

विधि – how to make mooli ki sabji

मूली की स्वादिष्ट सब्जी बनाने के लिए सबसे पहले कढ़ाही में तेल डालकर गर्म कर लें। तेल गर्म होने पर इसमें ज़ीरा और सरसों डालकर चटकाएँ ज़ीरा चटकने पर इसमें अदरक-लहसुन डालकर चलाते हुए कुछ सेकिंड भून लें ताकि अदरक-लहसुन का कच्चापन निकल जाएँ।

फिर इसमें ग्रेट किये हुए टमाटर डालकर चलाते हुए एक मिनट भून लें। एक मिनट बाद लाल मिर्च पाउडर, हल्दी पाउडर और धनिया पाउडर डालकर चलाते हुए और एक मिनट भून लें।

एक से दो मिनट बाद कढ़ाही को ढककर दो मिनट हल्की आंच पर पका लें। ताकि हमारे टमाटर अच्छे से पक जाएँ दो मिनट बाद खोलकर चलाते हुए मसाले को अच्छे से तेल ऊपर आने तक भून लें।

तेल ऊपर आने पर इसमें ग्रेट की हुई मूली, हरी मिर्च और नमक डालकर चलाते हुए मसाले में अच्छे से मिक्स कर लें। मूली को ढककर 5 से 7 मिनट हल्की आंच पर पका लें बीच में एक से दो बार चला लें ताकि सब्जी नीचे तले में ना लगे।

तय समय बाद खोलकर देखे हमारी मूली अच्छे से सॉफ्ट हो गई है मूली को पकने में ज्यादा समय नहीं लगता। दो मिनट मूली को चलाते हुए मीडियम आंच पर भून ले। दो मिनट बाद गैस को बंद कर दें।

बहुत ही स्वादिष्ट हमारी मूली की सब्जी बनकर तैयार है। अगर आप इस तरह से मूली की सब्जी बनाएंगे तो बच्चे हो या बड़े सभी इसे बहुत शौक से खायेंगे।

Image Source: Self made